ຫົວໜ້າ ສປຊ ກ່າວວ່າ ວັກຊີນກັນໂຄວິດ-19 ຕ້ອງໄປເຖິງປະເທດຮັ່ງມີ ແລະທຸກຍາກຢ່າງໄວ
ເລຂາທິການໃຫຍ່ອົງການສະຫະປະຊາຊາດ ເຕືອນວ່າ ຖ້າຫາກພວກເຈົ້າເຊື່ອວ່າ ການສັກຢາວັກຊີນເປັນໄປໄດ້ຢູ່ໃນປະເທດທີ່ຮັ່ງມີຂອງໂລກ ແລະລືມປະເທດທີ່ທຸກຍາກ ການແຜ່ລະບາດໄວຣັສຈະ ຄືໄຟໄໝ້ປ່າ.
ເລຂາທິການໃຫຍ່ອົງການສະຫະປະຊາຊາດ ທ່ານແອນໂຕນິໂອ ກຸຍເຕເຣສ ໃນວັນຈັນ ວານນີ້ໄດ້ຮຽກຮ້ອງ ໃຫ້ມີການປຸກລະດົມໃນການສັກຢາວັກຊີນກັນໂຄວິດ-19 ຂະໜາດໃ ຫຍ່ ແລະຮີບດ່ວນ ທັງຢູ່ໃນບັນດາປະເທດພັດທະນາ ແລ້ວ ແລະປະເທດທີ່ກຳລັງພັດທະ ນາ ໂດຍແນະນຳໃຫ້ບັນດາປະເທດທີ່ຮັ່ງມີ ເຮັດໃຫ້ບັນດາປະເທດທີ່ທຸກຈົນ ເຂົ້າຫາຢາ ວັກຊີນນັ້ນໄດ້ ທ່ານກຸຍເຕເຣສ ໄດ້ເຕືອນ ຢູ່ກອງປະຊຸມເສດຖະກິດໂລກ ທາງອິນເຕີແນັດ ທີ່ ເມືອງດາໂວ (Davos) ວ່າ “ຖ້າຫາກພວກເຈົາເຊື່ອວ່ າການສັກຢາວັກຊີນເປັນ ໄປໄດ້ຢູ່ໃນ ປະເທດທີ່ຮັ່ງມີຂອງໂລກ ແລະລືມປະເທດທີ່ທຸກຍາກຂອງໂລກ ຖ້າຫາກທ່ານປ່ອຍ ໃຫ້ໄວຣັສແຜ່ລະບາດ ຄືໄຟໄໝ້ປ່າ ຢູ່ໃນປະເທດທີ່ທຸກຍາກຂອງ ໂລກມັນຈະເຮັດໃຫ້ ມີການກາຍພັນ ” ທ່ານໄດ້ກ່າວຢ່າງລະມັດລະວັງວ່າ ຖ້າໄວຣັສມີການກາຍພັນແລ້ວ ມັນອາດສາມາດທີ່ ຈະຕໍ່ຕ້ານຢາວັກຊີນທີ່ຫາກໍພັດທະນາໃໝ່ ທ່ານກ່າວວ່າ “ຄວາມສ່ຽງມີຢູ່ທີ່ນັ້ນ ເບິ່ງມີຫຍັງເກີດຂຶ້ນແກ່ໄຂ້ຫວັດ? ທຸກໆປີ ພວກເຮົາ ຕ້ອງມີວັກຊີນໃໝ່ຮັບມືກັບໄຂ້ຫວັດເພາະວ່າໄວຣັສໄດ້ມີການກາຍພັນ ” ພວກເຮົາຢາກ ໃຫ້ໂຄວິດມີສະຖານະການແບບດຽວກັນບໍ່ ” ທ່ານກຸຍເຕເຣສ ກ່າວວ່າ ການຜະລິດຢາວັກຊີນຕ້ອງໄດ້ເພີ້ມຂຶ້ນໃນປະລິມານທີ່ສຳຄັນ ທ່ານກ່າວວ່າ “ການອະນຸຍາດຕ້ອງເຮັດໃຫ້ມີຫຼາຍຂຶ້ນ ສຳລັບການຜະລິດຂະ ໜາດທີ່ມີ ຢູ່ແລ້ວ ຕົວຢ່າງຢູ່ໃນຫຼາຍໆປະເທດທີ່ກຳລັງພັດທະນາ ເຊັ່ນອິນເດຍ ບຣາຊີລ ຄວາມສາ ມາດຂະໜາດໃຫຍ່ຂອງການຜະລິດຢາທີ່ຄ້າຍຄືກັນ ແລະ ຈະມີຈຳນວນຫຼວງຫຼາຍຂອງ ການຜະລິດວັກຊີນຖ້າຫາກໃຫ້ການອະນຸຍາດໃຫ້ ແກ່ເຂົາເຈົ້າ ແລະນີ້ຈະສ້າງ ແນ່ນອນ ຄວາມສາມາດໃນການສະໜອງຢາວັກ ຊີນໃນຈຳນວນຫຼວງຫຼາຍໃຫ້ແກ່ປະເຫດທີ່ພັດ ທະນາແລ້ວ ແລະແກ່ບັນດາເຂດ ທີ່ທຸກຍາກທີ່ສຸດຂອງໂລກ ” ການໃຫ້ຄວາມເຫັນຂອງເລຂາທິການໃຫຍ່ ມີຂຶ້ນໃນຂະນະທີ່ຈຳນວນການເສຍຊີວິດ ຢູ່ ໃນທົ່ວໂລກໄດ້ກາຍ 2 ລ້ານຄົນແລະມີກໍລະນີທີ່ໄດ້ຮັບການຢືນຢັນເຖິງ 100 ລ້ານຄົນ ອີງຕາມຂໍ້ມູນ ມະຫາວິທະຍາໄລຈອນສ໌ ຮັອຟກິນສ໌ ການແຈກຢາຍຢາວັກຊີນໄດ້ມີການ ຫລ້າຊ້າ ແລະບໍ່ລະມັດລະວັງຢູ່ໃນບັນດາປະເທດທີ່ຮັ່ງ ມີຈຳນວນນຶ່ງ ໃນຂະນະທີ່ບໍ່ມີຫຍັງໝົດ ຢູ່ໃນບາງປະເທດທີ່ທຸກຍາກ